Ego Herveus Dei gratia Trecensis episcopus notum facimus omnibus presentes litteras inspecturis quod Johannes filius nobilis mulieris Aaliz domine Marcelliaci et Guido de Meriaco milites in presentia nostra constituti, laudaverunt elemosinam quam dicta Aalyz fecit Deo et beate Marie et monachis Vallis lucentis, scilicet sex sextarios bladi quorum tres sunt de sigalo et tres de avena, singulis annis ad festum sancti Remigii percipiendos in gaanagio Gaufridi filii dicte Aaliz quod habet apud Sanctum Flavitum juxta Marigniacum ; pro quibus sex sextariis, eadem Aaliz dedit eidem Gaufrido filio suo alios sex sextarios similis bladi percipiendos per excambium in gaanagio ejusdem Aaliz apud Dochiam. In cujus rei memoriam fecimus presentes litteras sigillo nostro roborari. Anno M° CC° vicesimo primo.